Skermswewer oorleef noodlandingParamedici op die toneel. Foto: Verskaf ŉ Skermswewer het Sondag ŉ noodlanding van ŉ 40 m-hoogte af in Wildernis naby George in die Wes-Kaap oorleef. Chitra Bodasing Harduth, woordvoerder van ER24, het gesê paramedici en nooddienswerkers het na die hoogliggende gebied waar die man geval het, gestap. “Hy het gelukkig geen beserings opgedoen nie en het saam met paramedici en reddingswerkers na die padoppervlak gestap,” het Bodasing Harduth gesê. Dit is nie bekend hoekom hy ŉ noodlanding moes doen nie.